b'\n_START_ARTICLE_\nMarija Be\xc5\xa1ter Roga\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nMarija Be\xc5\xa1ter Roga\xc4\x8d je maturirala na Gimnaziji Kranj leta 1976. Izobra\xc5\xbeevanje je nadaljevala na Fakulteti za kemijo in kemijsko tehnologijo v Ljubljani, kjer je 1981 diplomirala, leta 1983 magistrirala in leta 1988 doktorirala ter se leta 1981 tam tudi zaposlila. Leta 1979 je dobila Krkino nagrado za \xc5\xa1tudente. Leta 1994 je prejela \xc5\xa1tipendijo Humboldtovega sklada za enoletno izpopolnjevanje na Univerzi v Regensburgu v Nem\xc4\x8diji._NEWLINE_Podro\xc4\x8dja njenega delovanja so raztopine elektrolitov in polielektrolitov, elektri\xc4\x8dna prevodnost raztopin, kalorimetrija in raziskave koloidnih sistemov z metodo ozkokotnega rentgenskega sipanja._NEWLINE_Od leta 2004 je \xc4\x8dlanica uredni\xc5\xa1kega odbora revije Acta Chimica Slovenica. V letih od 2007 do 2009 je bila \xc4\x8dlanica Komisije za magistrski \xc5\xa1tudij Univerze v Ljubljani in od 2009 do 2013 prodekanja za dodiplomski in magistrski \xc5\xa1tudij UL FKKT. Leta 2014 je bila imenovana za predsednico Komisije za \xc5\xbeenske v znanosti za mandatno obdobje od 2014 do 2018._NEWLINE_Leta 2008 je postala redna profesorica za podro\xc4\x8dje fizikalne kemije.'